**Jēkabpils novada**

**Jēkabpils pirmsskolas izglītības iestādes**

**“Bērziņš”**

 **pašnovērtējuma ziņojums**

|  |  |
| --- | --- |
|  Jēkabpils novadā, 10.12.2021. |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
| Jēkabpils Izglītības pārvaldes vadītājs |  |  |
| (dokumenta saskaņotāja pilns amata nosaukums) |
|   |   |   Juris Līcis |
| (paraksts) |   | (vārds, uzvārds) |
| 10.12.2021.  |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2020./2021.m.g.  | Izglītojamo skaits, noslēdzot programmas apguvi vai noslēdzot 2020./2021.m.g. |
| Nr. | Licencēšanasdatums |
| Vispārējās pirmsskolas izglītības programma | 01011111 |  | V - 8380 | 06.01.2016. | 97 | 106 |
| Mazākumtautību vispārējās pirmsskolas izglītības programma | 01011121 |  | V - 3851 | 02.02.2011. | 20 | 23 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 17 |  |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 0 |  |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 1 | logopēds |

Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

**PII ”Bērziņš” prioritātes 2021./2022.m.g.**

|  |  |
| --- | --- |
| **Pamatjoma** | **Atbalsts izglītojamajiem** |
| **Prioritāte** | Atbalsta izglītojamajiem ar mācīšanās grūtībām sniegšana, īstenojot individuālu pieeju, diferenciāciju un individualizāciju.  |
| **Mērķis** | Sadarbībā ar logopēdu, pedagogiem veikt padziļinātu izglītojamo izpēti. |
| **Sasniedzamais rezultāts** | Izglītības iestādes pedagogi saskaņā ar logopēda ieteikumiem un atbilstoši bērna speciālajām vajadzībām, izstrādā individuālu izglītības programmas apguves plānu. |
| **Uzdevumi** | Veikt bērna pamatprasmju un uzvedības izvērtējumu, lai noteiktu, vai viņam nepieciešami atbalsta pasākumi mācību procesā jeb plašāka speciālo vajadzību izvērtēšana. Pēc izvērtēšanas nodrošināt, ka ar to tiek iepazīstināts bērna likumiskais pārstāvis. Bērniem līdz piecu gadu vecumam, kā arī vecākiem bērniem, kas apgūst pirmsskolas izglītības programmu speciālo vajadzību izvērtēšanā, nepieciešamības gadījumā, ieteikt izmantot pašvaldības pedagoģiski medicīniskās komisijas pakalpojumus. Organizēt kolēģu dalīšanos pieredzē.  |

|  |  |
| --- | --- |
| **Pamatjoma** | **Iestādes vide** |
| **Prioritāte** | Mūsdienīgas mācību vides attīstīšana un labiekārtošana. |
| **Mērķis** | Iekārtot pašvadītas mācīšanās nostiprināšanai piemērotu mācību vidi, kurā bērni var strādāt gan individuāli, gan grupās. |
| **Sasniedzamais rezultāts** | Mācību vide ir fiziski droša un pārraugāma. Mācību vidē ir paredzē vieta atpūtai. Mācību līdzekļi izvietoti bērnam viegli pieejamās vietās. Bērnam paredzētos mācību līdzekļus izvieto noteiktās zonās vai centros. Mācību vide atspoguļo mācību procesu un rosina darboties. Mācību vides veidošanā pedagogss piesaista bērnus. Izglītības iestādes tuvāko apkārtni mērķtiecīgi izmanto kā mācību vidi.  |
| **Uzdevumi** | Plānojot mācību satura apguvi iekārtot mācību vidi atbilstoši bērnu vecumam, izzināmajam tematam. Pedagogs iekārto mācību telpas tā, lai bērns jūtas droši, var brīvi kustēties dažādu aktivitāšu laikā.Bērnam jāveido ieradums nepieciešamās lietas pašam paņemt un nolikt atpakaļ tām paredzētajā vietā. Pedagogs iekārto telpas tā, lai ir redzams, ko un kā bērns mācās.Mācību satura apguvei plānotās darbības pēc iespējas biežāk organizēt ārā. |

1. **Izglītības iestādes darbības pamatmērķi**

2.1.Izglītības iestādes misija – Veicinām bērna vispusīgu un harmonisku attīstību, ievērojot viņa attīstības likumsakarības un vajadzības individuālajā un sabiedriskajā dzīvē nepieciešamās zināšanas, prasmes un attieksmes.

2.2.Izglītības iestādes vīzija par izglītojamo – Darbs drošā, radošā, mājīgā vidē, kur katram ir iespēja augt, attīstīties.

2.3.Izglītības iestādes vērtības cilvēkcentrētā veidā – Cieņa. Atbildība. Drošība.

2.4.2020./2021.mācību gada darba prioritātes (mērķi/uzdevumi) un sasniegtie rezultāti

|  |  |  |  |
| --- | --- | --- | --- |
| N.p.k. | Darbības pamatjomas | 2020./2021.m.g. prioritāte | Paveiktais |
| 1. | Mācību saturs | Kompetenču pieejā balstīta mācību satura un pieejas īstenošana, kā to nosaka valsts pirmsskolas izglītības vadlīnijas. | Pirmsskolas izglītības iestāde īsteno un nodrošina mācību procesu atbilstoši licencētajām izglītības programmām. Izglītojamo mācību slodze (dienā un nedēļā) atbilst normatīvo aktu prasībām. Pedagogi izvirza sasniedzamo rezultātu, īsteno atgriezenisko saiti. Regulāri informē skolotājus mācību procesa inovāciju jautājumos.Tiek turpināta mācību satura pilnveide, pakāpeniski ieviešot kompetenču pieejā veidoto mācību saturu.Mācību procesā tiek attīstītas saskarsmes un sadarbības prasmes. |
| 2. | Mācīšana un mācīšanās | Mācību procesa īstenošana, ņemot vērā katra izglītojamā vajadzības, mūsdienu izglītības tendences un attīstot pašvadītu mācīšanos. | Rotaļnodarbībās tiek akcentēta sadarbība, mācību saistība ar reālo dzīvi. pilnveidots individuālais darbs ar bērniem, kuriem ir uzmanības, uzvedības traucējumi kā arī organizēts darbs ar talantīgajiem bērniem. Mācību procesā vērsta uzmanību zināšanu kvalitātei,pielāgots mācību temps,ievērojot izglītojamo spējas un individualitāti. Mācību kvalitātes nodrošināšanai labiekārtota mācību vide. Izvērtēšanas procesā izmantotas vērtēšanas formas, kas atbilstošas izglītojamo vecumam. |
| 3. | Izglītojamo sasniegumi | Izglītojamo mācīšanās prasmju pilnveidošana. | Pedagogi sistemātiski vērtē izglītojamo mācību darbu, izmantojot dažādas izglītojamo mācību sasniegumu vērtēšanas formas un paņēmienus. Pedagogi regulāri vērtē, kas izdevies, kam jāpievērš turpmāk uzmanība.Pirmsskolas izglītības iestādē izglītojamo zināšanu un prasmju un attieksmju vērtēšana tiek veikta saskaņā ar MK noteikumiem Nr. 533, kuri nosaka pirmsskolas izglītības vērtēšanas pamatprincipus.  |
| 4. | Atbalsts izglītojamajiem | Vecāku izglītošana par kompetenču pieejā balstītu izglītības saturu un pieeju. | Izglītojamo vecākiem izskaidrota jaunā mācību satura un pieejas būtība. Individuālas sarunas (telefona un video zvani, sarakstes, saziņa klātienē) visa gada laikā ar bērnu vecākiem. turpināt izglītojamos izglītot par drošību sev apkārt. Dalība programmā “Skolas piens, skolas augļi un dārzeņi”. Turpināta pedagogu tālākizglītība. PII sadarbojas ar Sociālo dienestu un bāriņtiesu. |
| 5. | Iestādes vide | Pozitīva iestādes iekšējā un ārējā tēla veidošana, izvirzīto vērtību- cilvēka cieņa, drošība, atbildība aktualizēšana un iedzīvināšana iestādē. | Iestādes mājas lapā izvietota aktuāla informācija un apsveikumi svētkos. Turpināta vienotu Iekšējās kārtības noteikumu prasību ievērošana un izpilde. Daudz paveikts pie iestādes apkārtējās vides sakārtošanas. Iestādīti jauni daudzgadīgu ziedu stādi.Turpinātas iestādes tradīcijas, lai saglabātu un uzturētu labvēlīgu mikroklimatu.Iekārtotas un aprīkotas renovētās telpas. |
| 6. | Resursi | Iestādes materiāltehnisko resursu un iekārtu atjaunošana. | Iegādātas jaunas mēbeles grupu, kabinetu labiekārtošanai, kā arī mācību procesa nodrošināšanai nepieciešamie materiāli. Atjaunoti krēsli zālē.Iestāde ir nodrošināta gan ar mācību darbam nepieciešamajiem materiāliem, gan grāmatām, gan ar kancelejas piederumiem. |
| 7. | Iestādes darba organizācija, vadība un kvalitātes nodrošināšana. | Kvalitatīvas informācijas aprites nodrošināšana, savstarpējai saziņai pedagogam ar ģimeni. | Izveidots un aktualizēts pašnovērtējuma ziņojums. Pašnovērtējuma ziņojuma sagatavošanas un aktualizēšanas process tiek organizēts iestādes vadītājai un vietniecei izglītības jomā aprakstot procesus katrā iestādes darbības jomā. |

1. **Kritēriju izvērtējums**
	1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādes vadība pārrauga un nodrošina labvēlīgu vidi izglītības iestādē.Vadītāja aktualizē iestādes darbības, attīstības jautājumus; Veicina pieredzes apmaiņu, risina problēmsituācijas. | Veicināt ikviena pedagoga, izglītojamā līdzatbildību visos procesos. |
| Regulāri tiek pilnveidota materiāli tehniskā bāze. Savlaicīgi izvēlēti, iegādāti mācību līdzekļi, mācību procesa nodrošināšanai Tiek atbalstītas pedagogu iniciatīvas dažādot mācību procesu. | Analizēt, plānot mācību līdzekļu mērķtiecīgu un optimālu izmantošanu |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Regulāri tiek pilnveidota profesionālā kompetence audzināšanas, mācīšanas, mācīšanās jautājumos, notiek pieredzes apmaiņa. | Sekot līdzi pārmaiņām izglītībā, īstenot tās savā profesionālajā darbībā. |
| Izglītības iestādes vadītāja vienmēr uzņemas atbildību, veido pozitīvu vidi, cieņpilni atrisina konfliktsituācijas. | Izglītības iestādes kolektīva labsajūtas līmeņa un apmierinātības noskaidrošanai pašnovērtējuma procesā vairāk iesaistīt darbiniekus. |
| Vadītāja pārzina vadības stratēģijas, metodes, spēj tās pielietot praksē atbilstoši konkrētajai situācijai, nodrošinot efektīvu izglītības iestādes darbību. | Pilnveidot profesionālās kompetences personāla pārvaldībā, uz attīstību, sadarbību vērstā organizācijas vadībā. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iestādei ir veiksmīga sadarbība ar dažādām institūcijām. | Turpināt efektīvu sadarbību ar citām pašvaldības institūcijām arī pēc administratīvi teritoriālās reformas bērnu labklājības un drošības vajadzību atbalsta sniegšanā. |
| Izglītības iestādei ir vienots nākotnes redzējums par iestādes stabilitāti ilgtermiņā. | Vērst uzmanību uz izglītojamo radošo spēju attīstību, gan uz pedagogu profesionālo pilnveidi, pieredzes apmaiņu. |
| Iestādes attīstības plānošanas procesā tiek iesaistītas visas puses,izsakot priekšlikumus iestādes darbības kvalitātes uzlabošanai. | Turpināt skaidrot izglītības iestādē veiksmīgu pārmaiņu, inovāciju pieredzi. |
| Izglītības iestādes vadītājas komunikācija ar vecākiem ir operatīva, atvērta sadarbībai un rīcībai. | Sekmēt izpratni par vecāku līdzatbildību izglītības iestādes pārvaldībā un mērķu sasniegšanā. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Visu darbinieku izglītība un profesionālā kvalifikācija atbilst normatīvo aktu prasībām. | Nodrošināt speciālā pedagoga (speciālās izglītības skolotāja) pakalpojumu. |
| Ir izveidota apmeklēto kursu, semināru uzskaites sistēma, apmeklētās aktivitātes tiek ievadītas vienotā datu bāzē. | Turpināt pilnveidot profesionālo kompetenci atbilstoši iestādes attīstības plānam un savas personības pilnveides vajadzībām. |
| Pedagogi gatavi plašāk izmantot tehnoloģijas. | Datori pieejami tikai administrācijai, medmāsai un saimniecības vadītājai, kā arī ne visās grupās piejams Wi-Fi. Pedagogi izmanto darbam privātās tehnoloģijas*.* |
| Visi pedagogi regulāri un sistemātiski pilnveido savu profesionālo meistarību, apgūstot dažādas tālākizglītības programmas. | Pašvaldībai arī turpmāk rast iespēju apmaksāt profesionālās pilnveides kursus.  |

1. **Informācija par lielākajiem īstenotajiem projektiem par 2020./2021.māc.g.**
	1. Lielos projektos neesam piedalījušies. Grupās tika realizēti mini projekti, atbilstoši bērnu vecumam un interesēm par aktuālām tēmām,piem.”Rudens,” “Ziema,” “Pavasaris”, “Vasara.
2. **Informācija par institūcijām, ar kurām noslēgti sadarbības līgumi**
	1. (izglītības programmu īstenošanai)

Iestāde sadarbojas ar Jēkabpils pilsētas Administratīvā departamenta Iekļaujošās izglītības atbalsta centru.

1. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību)

 Mērķis: nodrošināt iespēju katram izglītojamam kļūt par krietnu cilvēku, veicināt izglītojamā izpratni par vērtībām un tikumiem,, stiprināt piederību Latvijas valstij.

Laika periodā no 2018.gada līdz 2021.gadam tika izvirzītas šādas audzināšanas darba prioritātes:

2018./2019.m.g. Patriotisms. Latvijai-100.

2019./2020.m.g. Drošība.

2020./2021.m.g. Personības attīstība.

* 1. 2-3 teikumi par galvenajiem secinājumiem pēc mācību gada izvērtēšanas.

2020./2021.m.g. sniegts atbalsts izglītojamajiem mērķtiecīgas pašattīstības procesā. Radīta iespēja izglītojamajiem attīstīt sadarbību izglītošanās procesā un ārpus tā. Sekmēta prasmes -rīkoties patstāvīgi, attīstīšana. Audzināšanas procesā izkoptas tikumiskās vērtības (centība, laipnība, savaldība).

1. **Citi sasniegumi**
	1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).

 Priecē tas, ka iestādē strādā radoši un talantīgi darbinieki, kuri svētkos vai mainoties gadalaikiem, pašu rokām veido īpašus noformējumus savā grupā un pēc pašu iniciatīvas piesakās veidot noformējumus zālē, gaiteņos. Rīkojam izstādes, kurās ar saviem darbiem piedalās bērni un vecāki ar kopīgi veidotajiem darbiem. Izstādēs piedalās arī tehniskie darbinieki un paši pedagogi. Par piedalīšanos katrs saņem pateicību un nelielu pārsteiguma balviņu.

*Jēkabpils novada*

*Jēkabpils pirmsskolas izglītības iestādes ’’Bērziņš’’*

*vadītāja Zinaida Kotkina*

*2021.gada 10. decembrī*